شعا د شمش

شّعا ديال الشمس ولا الضو ديال الشمس كانعنيو بيها بزاف ديال لماج التريسينتومغناطيسية لّي كتصيفطها شّمش. يقدر بنادم يشوف غير شي حاجة قليلة منها كاتسما الضو لي كايتشاف، اما لي بقى، مانقدروش نشوفوه بعينينا. الشعا ديال الشمس لي كايتشاف، كايتميز ب لالوان لي فيه، لي هي لوان عروس السما. لماج لي ب اللون لحمر الطول ديالها 700 نانوميتر، ؤ لي ب اللون لموڤ كاتكون قصيرة، 400 نانوميتر. جوج مجالات ف لاشعة ديال الشمس مانقدروش نشوفوهم بلعين، هوما لماج لي الطول ديالهم تايفوت 700 نانوميتر (تقدر توصل تا ل 2700 نانوميتر) لي هي لبلاصة ديال الشعا تحت لحمر، لمجال الثاني هو لماج لي طّول ديالهم قل من 400 نانوميتر (كايتحطو على ليسر فالرسم لبياني د شّعا)، ؤ كايتسما الشعا فوق لموڤ. شّعا ديال الشمس تايهز معاه الطاقة، ؤ لكمية ديال هاد الطاقة كاتختالف على حساب الطول ديال هاد الشعا، كلما زاد الطول ديال لموجة ديال الشعا كلما نقصات طّاقة ديالو. بمعنى ان الشعا فوق لموڤ الطاقة ديالو زايدة، ؤ هادا علاش تايمرّض الجلدة يلا تعرض ليه لواحد. تايوصل الشعا ديال الشمس للارض بعد ما تايدوز على لغلاف د لجو ديال لارض. هاد لغلاف تايمص خير ربي منها، ؤ تايوصلنا غير شوية منو. لݣازات لي كاينين ف الجو، تايمصو الشعا ديال الشمس، كل ݣاز ؤ شحال تايقدر يمص، بحال لازوط، لاكسيجين، تاني اكسيد لكربون، لفوار د لما، و غيرها. ضّو ديال شمس لمباشر يقدر يضوي بقوة 93 لومينات "lumens"، ؤ كايكون فيه الشعا تحت لحمر، و ضو لي كايتشاف، والشعا فوق لموڤ. لمتوسط ديال الطاقة لي ف الشعا لي تايوصل لارض ف لكيلوميتر لمربع هو: {\displaystyle E_{0}=1{، }367\ \mathrm {kW/m^{2}} } ؤ كايتسمى لمقدار الثابت د الشمس. زيادة على هادشي، الشعا د الشمس، هو عنصر اساسي ف لعملية ديال لفوطوسانطيز. التكون ديال الشعا د شمس. وسط الشمس، تايوقعو تفاعلات ديال التدماج النووي، كاتعاون ف تدماج النويّات ديال الهيدروجين باش تتحول لهيليوم، هاد التفاعل تاينشر طاقة قوية وسط الشمس، ماكاتقدرش تخرج ل برا تا تايدوز بزاف ديال الوقت، كايتزاد فيه الطول ديال لموجة تا تايوصل لبرا ديال الشمس. هاد الضو هو لي تايوصلنا، ؤ تايعطي للارض الطاقة لي خاصاها باش تستامر فيها لحياة. ؤ بحكم ان الارض بعيدة على الشمس ب 150 مليون كيلوميتر تقريبا، الطاقة لي كاتوصلنا من الشمس للارض، كاتوص فالمتوسط ديال الحرارة ديالها 14 درجة مئوية تقريبا، ؤ هي درجة مزيانة للحياة. لانواع ديال الشعا د شمس. العلماء تايفرقو لانواع ديال شعا د شمس ل تلاتة: تطلاع ديال تريسينتي من الطاقة ديال شمس. تاينزل على لارض قدر من الطاقة ديال الشمس، كاتوصل ف المتوسط ل 1360 واط ف لميترو لمربع. يمكن نستافدو من هاد الطاقة، باش نخرجو تريسينتي، يلى خْدّمْنَا شوي ديال لماتيريال، بحال لپانوات د الشمش، ؤ بحال شي ماكن لي تايسخنو لما ؤ تايحولوه ل فوار. لفوار تَايْدْوّرْ لينا دينامو، ؤ لموطور تَاْخْرّجْ لينا تريسينتي. لفوائد و لاضرار ديال شعا فوق لموڤ. شعا فوق الموڤ عندو فوائد كثيرة على النمو ديال المخلوقات، و لعلاج ديال لامراض بحال بوركابي و التيبيركيلوز. لاشعة فوق الموڤ دايرة بحال لملحة ديال الماكلة، شوية منها تاينفع، ؤ بزاف منها تايضر، حيت تقدر تسبب لكونصير ديال الجلد، ولانفصال ديال الشبكة د لعين، ؤ تايقضي على لؤنتيبيوتيك لي كاتنتجو لڭسدة ديال بنادم، لݣاز ديال لؤزون لي كاين ف لغلاف ديال الجو، تايمص شوي من هاد شعا، بحال شي مظلة كاتحامي على المخلوقات لي ف الارض من هاد شعا الخطير، ولايني يلى كان ݣاز لؤزون قليل، ولا مشى تا تتقب كيف تايوقع حاليا، هذا غايخلي مقدار كبير ديال هاد الشعا يوصل للارض، وْ يْمْرّضْ المخلوقات ديالها. لغلاف ديال الجو تايمص 15% من هاد الشعا، ؤ 5% تاضيع قبل ماتوصل لغلاف ديال الجو، ؤ تقريبا 40% تاضيع بسبب الانعكاس معا تويشيات لي كاينين ف الجو، ؤ 10% تقريبا، كاتنعاكس من لارض، ؤ كاتبقى 30% كاتوصل للارض، لي كاتمص منو 5% تقريبا، ؤ كاتبقا 25% تاتنعاكس على شكل ماج طويلة سميتها ((شعا ديال لارض)) "terrestial radiation" لي تايسخن الطبقات ديال الجو من لتحت للفوق، من خلال تراب، ؤ تويشيات لي حاصلين ف الجو، و الݣازات التقيلة و تاني اكسيد الكاربون، ؤ لفوار ديال لما، لي كاينين ف لغلاف ديال الجو، ؤ هاكا ماكاطلعش الحرارة بزاف.